De færreste - overhovedet - kan prale af at have skovlet lige så meget sne som John.

- Vi skal bare tage det lidt med ro – i morgen skinner solen, og så er sneen væk. Det tror jeg. Sådan lyder det fra snart 83-årige John Nymann, da han skovler sne på fortovet i Hirtshals, hvor vejret i dag har vist sig fra sin lidt mere kolde og bidske side. Hele 40 meter sne har han skovlet. Og efter en pause vil han skovle lidt mere. - Så tager jeg ud senere og tager det sidste. Så kan folk komme rundt, siger han. Respekt for vejret Sneen er altså ikke noget, der lige slår denne nordjyde ud: - Det er godt for naturen, at vi har noget omskifteligt vejr, siger han og fortsætter: - I Nordjylland er der respekt for vejr og vind – vi nyder vores landsdel uanset årstiden. Mød den gæve snerydder i videoen her: